Source: http://docplayer.fi/38767529-Mandatum-life-suomen-ykkosviisikko-3-2015.html
Timestamp: 2018-09-26 07:57:33+00:00
Document Index: 1905880

Matched Legal Cases: ['kko ', 'kko ', 'kko ', 'KKO ', 'kko ', 'kko ']

Mandatum Life Suomen Ykkösviisikko 3/ PDF
Download "Mandatum Life Suomen Ykkösviisikko 3/2015"
1 Mandatum Life Suomen Ykkösviisikko 3/2015 Sijoituskorin salkunhoitaja Sijoituskorin rakenne Kohdemarkkina Mandatum Henkivakuutusosakeyhtiö Sijoituskorin VPPI-strategia koostuu kahdesta pääosasta: 1) tuotto-osasta (sijoitus Kohdemarkkinaan) ja 2) pääomaa suojaavasta osasta. Osake Paino Reuters 1 Fortum Oyj 1/5 FUM1V.HE Neste Oil Oyj 1/5 NES1V.HE Nokia Oyj 1/5 NOK1V.HE Outokumpu Oyj 1/5 OUT1V.HE MANDATUM LIFE SUOMEN YKKÖSVIISIKKO 3/2015 -SIJOITUSKORI SIJOITUSKORIN SÄÄNNÖT 1/8 Telia Sonera AB 1/5 TLS1V.HE 1 Kohdemarkkinan osiin ko. markkinatietopalvelussa liittyvä viitteellinen tunnus, joka voi muuttua. Keskeiset ehdot Sijoitusaste Sijoitusaste on se osuus sijoituskorin Lähtöarvosta, joka on kulloinkin sijoitettuna Kohdemarkkinaan. Sijoitusaste on muuttuva VPPI-strategian (erityisesti Puskuritaulukko) mukaisesti. Sijoituskorin pääoman suojaus Pääomasuoja-aika Pääomasuojataso Myyntiaika Sijoituskori sisältää joko Nordea Bank AB (publ) tai Danske Bank A/S -yhtiön tai jonkin näiden tytäryhtiön (Arvonsuojayhtiö), jonka luottoluokitus Lähtöhetkellä on vähintään A- (S&Pluokitusjärjestelmä), luottoriskiin sidotun suojan (Pääomasuoja). Pääomasuoja on voimassa 95 %:lle (Pääomasuojataso) sijoituskorin osuuden lähtöarvosta 100,00 (sata) euroa (Lähtöarvo) niille myyntiaikana tehdyille sijoituksille, jotka nostetaan Pääomasuoja-aikana, edellyttäen, että Arvonsuojayhtiöön kohdistuva luottoriski ei ole toteutunut. 95 % Lähtöarvosta (95 % x 100 EUR/osuus = 95 EUR/osuus) (Myyntiaika) Sijoitusaika Sijoituskorin toiminta päättyy kokonaan Sijoituskorin osuuden arvo Sijoituskorin kulut ja palkkiot Varsinainen Kohdemarkkinaan sijoittaminen alkaa (Lähtöhetki) ja päättyy (Päätöshetki) (Päättymispäivä) Vakuutusyhtiö laskee Sijoituskorille pankkipäivittäin viitteellisen arvon. Vakuutusyhtiö määrittää Sijoituskorista tehtävien lunastusten arvon, joka määräytyy toimeksiantokohtaisesti lunastushetken markkinatilanteen pohjalta. Lunastushinta voi markkinatilanteesta riippuen poiketa merkittävästikin viitteellisestä arvosta. Sijoituksiin liittyvät kulut, kuten kaupankäyntikulut sekä mahdolliset verot ja muut julkisoikeudelliset maksut vähennetään sijoituskorin arvosta osuuden arvoa laskettaessa eikä niitä veloiteta erikseen. Sijoituskohteena mahdollisesti olevista sijoitusrahastoista ja muista sijoituskohteista veloitetaan niiden perimät palkkiot, jotka otetaan niin ikään huomioon arvon laskennassa. Vakuutusyhtiölle syntyy tyypillisesti ansaintaa sijoituskorin Lähtöhetken merkintähinnan ja sijoitusten kokonaisarvon mahdollisesta erosta. Ansainta liittyy Vakuutusyhtiön kantamaan riskiin eikä se vaikuta korin sääntöjen mukaiseen tulemaan. Vakuutusyhtiön ansainta on tyypillisesti noin 0,9 % p.a. sijoituskorin Lähtöarvosta. * Tuotonlaskenta on esitetty tarkemmin kaavoineen säännöissä kohdassa 3 Sijoituskorin sijoitusstrategia.
2 2/8 1. MÄÄRITELMIÄ Kohdemarkkinalla tarkoitetaan tuoton muodostamiseen tähtäävien sijoitusten kokonaisuutta (Kohdemarkkina). Suojausarvolla tarkoitetaan Pääomasuojan toteuttamiseksi tarvittavien korkosijoitusten arvon suhteellista osuutta Lähtöarvosta kullakin ajanhetkellä (Suojausarvo). Puskurilla tarkoitetaan Sijoituskorin osuuden suhteellisen arvon ja Sijoituskorin Suojausarvon välistä erotusta (Puskuri). Muutostekijällä tarkoitetaan tekijää, jolla Sijoitusastetta muutetaan riippuen Puskurin arvosta (Muutostekijä). Sijoitusaste kuvaa sitä osuutta sijoituskorin osuuden Lähtöarvosta, joka on kulloinkin sijoitettuna Kohdemarkkinaan (Sijoitusaste). Pääomasuoja muodostuu korkosijoituksista, joiden avulla sijoittaja saa hyväkseen Pääomasuoja-aikana 95 % sijoituksensa lähtöarvosta Kohdemarkkinan mahdollisesta negatiivisesta kehityksestä huolimatta. Edellytyksenä pääomasuojan saannille on, ettei Arvonsuojayhtiön luottoriski tai muu pääomasuojan toteuttamiseksi tarvittavien korkosijoitusten luotto- ja/tai vastapuoliriski ole toteutunut.(pääomasuoja) Pääomasuojatasolla tarkoitetaan sitä osuutta korin Lähtöarvosta, johon Pääomasuoja korin erääntyessä kohdistuu (Pääomasuojataso). Arvonsuojayhtiöllä tarkoitetaan sitä yhtiötä, jonka luottoriskiä Pääomasuojassa kannetaan. 2. SIJOITUSKORIN YLEISMÄÄRIT- TELY Sijoituskori on Mandatum Henkivakuutusosakeyhtiön (jäljempänä myös Vakuutusyhtiö) sallimiin sijoitussidonnaisiin vakuutus- ja kapitalisaatiosopimuksiin liitettävissä oleva Vakuutusyhtiön omistama sijoituskohde. Vakuutuksella tarkoitetaan jäljempänä myös kapitalisaatiosopimusta. Sijoituskorin sijoitusstrategia muodostuu tuotto-osasta ja pääomasuojaosasta. Strategia pyrkii suojaamaan 95 prosenttia koriin sijoitetusta pääomasta sekä saamaan sijoituskorin pääomalle kilpailukykyisen tuoton. Kori sijoittaa tuottoon tähtäävät varansa viiteen osakkeeseen: Fortum Oyj, Neste Oil Oyj, Nokia Oyj, Outokumpu Oyj ja TeliaSonera AB. Kori sijoittaa pääoman suojaukseen tähtäävät sijoituksensa korko- ja luottoriskisijoituksiin sääntöjen mukaisesti. Kori voi käyttää johdannaissijoitusvälineitä sekä tuottoon että pääomasuojaan tähtäävissä sijoituksissa. Pääomasuojaosa voi muodostua pääomasuojaosaan liittyvästä luottojohdannaissopimuksesta, kiinteäkorkoisesta joukkovelkakirjalainasijoituksesta ja/tai muusta korkosijoituksesta. Sijoituskorin perusvaluuttana on euro. Sijoittajat kantavat mahdollisten muiden kuin euromääräisten sijoitusten valuuttakurssiriskin. Sijoituskori ei jaa tuottoa vaan mahdollinen tuotto lisätään osuuden arvoon. Sijoituskorin tuotto perustuu sijoituskorin varojen tuottokehitykseen. Vakuutusyhtiö ei ole vastuussa sijoituskorin sijoitustoiminnan tavoitteen saavuttamatta jäämisestä. Sijoituskorin sijoitusriskejä on kuvattu jäljempänä kohdassa 8 Sijoituskorin riskikuva. Ellei näissä säännöissä ole toisin määrätty, sovelletaan sijoituskoriin vakuutusehtojen sijoituskohteita koskevia määräyksiä. 3. SIJOITUSKORIN SIJOITUS- STRATEGIA Sijoituskorin sijoitusstrategiana käytetään niin sanottua VPPI strategiaa (Variable Proportion Portfolio Insurance) sellaisena kuin se näissä säännöissä määritellään. VPPI-strategialla pyritään sekä suojaamaan 95 % koriin sijoitetusta pääomasta sijoituskorin sijoitustoiminnan päättyessä että saamaan sijoituskorin pääomalle kilpailukykyinen tuotto. Sijoituskorin varoja allokoidaan sääntöjen rajoissa markkinatilanteen mukaan Kohdemarkkinaan ja/tai pääomasuojasijoituksiin. Sijoituksissa voidaan käyttää mm. johdannaisia ja muita lainsäädännön kulloinkin sallimia instrumentteja Sijoituskorin tuotto-osa Sijoituskorin tuotto-osa koostuu sijoituksista Kohdemarkkinaan. Sijoituskorin Sijoitusastetta Kohdemarkkinaan säädellään Puskurista riippuvan Muutostekijän avulla. Myös ns. Tavoitepainokerroin vaikuttaa Sijoitusasteeseen Sijoitusajan alussa. Tavoitepainokertoimen ja Muutostekijän vaikutus Sijoitusasteeseen käy ilmi alla olevasta Sijoitusasteen laskukaavasta. Sijoituskorin Tavoitepainokerroin pyritään kahden (2) kuukauden kuluessa sijoitustoiminnan alkamisesta nostamaan arvoon 1 (asteikolla 0-1) Vakuutusyhtiön näkemyksen mukaan markkinatilanteen ja korin pääomaa suojaavan strategian mukaisesti. Vakuutusyhtiöllä on oikeus poiketa Tavoitepainokertoimen nostamisesta, mikäli se on Vakuutusyhtiön näkemyksen mukaan perusteltua markkinatilanteesta ja/tai markkinakäytännöistä johtuen. Kohdemarkkinaan sijoittamatta oleva osuus sijoituskorin varoista sijoitetaan korkosijoituksiin ja/tai korkojohdannaisiin. Kun Puskuri tarjoaa tähän mahdollisuuden, voidaan sijoitukselle hakea lisätuottoa vivutuksella, eli lisäämällä sijoitusastetta yli laskennallisen, ilman vivutusta käytettävissä olevan Sijoituskorin varallisuuden arvolla. Tästä mahdollisesti syntyvä vivutuskustannus on 3 kuukauden Euribor-korko lisättynä 0,5 % p.a. Kulloinkin käytettävän Sijoitusasteen määrä riippuu Puskurista Sijoituskorin pääomaa suojaava osa Vakuutusyhtiö määrittää kullakin ajanhetkellä Sijoituskorin Suojausarvon. Ennen Lähtöpäivää vallitsevassa markkinatilanteessa Suojausarvo olisi sijoitustoiminnan lähtöhetkellä noin 87,5 %. Pääomasuojan toteuttamiseen tähtääviin korkosijoituksiin liittyvää koron kiinnitystä ei välttämättä tehdä Lähtöhetkellä tai ennen sitä. Tällä pyritään hyötymään mahdollisesti nousevasta korkotasosta. Koron kiinnityshetken päättää yksinomaan Vakuutusyhtiö. Tästä johtuen on myös erotettava kaksi suojausarvon muotoa: Laskennallinen Suojausarvo ja Kiinnitetty Suojausarvo. Varsinainen Suojausarvo on siten joko Laskennallinen Suo-
3 3/8 jausarvo tai Kiinnitetty Suojausarvo. Laskennallinen Suojausarvo Laskennallisella Suojausarvolla tarkoitetaan Suojausarvoa silloin, kun Pääomasuojaan tähtääviin korkosijoituksiin liittyvää korkojen kiinnitystä ei ole tehty. Laskennallisen Suojausarvon aikana Suojausarvo määräytyy ja vaihtelee siis korkojen muutoksen pohjalta. Suojausarvon muuttuessa ja korin arvon pysyessä ennallaan Puskuri ja näin ollen myös Sijoitusaste muuttuu näiden sääntöjen mukaisesti. Sijoitusasteen muutos voi johtua siis yksinomaan korkokäyrän muutoksista. Kiinnitetty Suojausarvo Kiinnitetyllä Suojausarvolla tarkoitetaan Suojausarvoa silloin, kun Pääomasuojaan tähtääviin korkosijoituksiin liittyvä korkojen kiinnitys on tehty. Kiinnitetyn Suojausarvon aikana Suojausarvo määräytyy koron kiinnitysten ja muiden tarvittavien korkosijoitusten pohjalta. Koron kiinnityksen markkina-arvon muutos otetaan huomioon korin arvonlaskennassa ja Sijoitusaste muuttuu näiden sääntöjen mukaisesti perustuen korin arvonmuutoksesta johtuvan Puskurin muutokseen. Suojausarvo nousee Pääomasuojatasolle (95 %) Pääomasuojaajan alkuun mennessä. Suojausarvo sijoitusaikana riippuu markkinatilanteesta ja Vakuutusyhtiö määrittelee sen kulloinkin voimassa olevan markkinatilanteen pohjalta. Merkittävät korkotason ja/tai luottoriskihinnoittelun muutokset voivat muuttaa Suojausarvon Lähtöhetken arvoa. Vakuutusyhtiö määrittelee Lähtöhetken Suojausarvon, tästä johtuvan Puskurin sekä Puskurista johtuvan Muutostekijän sen hetkisen markkinatilanteen pohjalta. Puskurin ja Muutostekijän riippuvuus on esitetty Puskuritaulukossa (taulukko 1). Puskuritaulukkoa luetaan siten, että Muutostekijä on sitä Puskurin ylitys-/alitustasoa vastaava, jonka yli tai ali Puskuri on viimeksi liikkunut tai jonka suuruinen tai jota lähinnä Puskuri on ollut. Lähtöhetken markkinatilanteen mukainen Puskuri on noin 12,5 % ja vain merkittävät korkotason muutokset voivat muuttaa sitä. Puskurin arvoa 12,5 % vastaavasti Lähtöhetken Muutostekijä on -40 %. Mikäli Lähtöhetken Suojausarvo muuttuu alustavasta arvosta ja tästä johtuen Lähtöhetken Puskuri muuttuu alustavasta arvosta, on Lähtöhetken Muutostekijä alempi arvo siitä Puskuritaulukon Muutostekijöiden välistä, joka vastaa Lähtöhetkellä määriteltyä Puskuria Puskuritaulukossa Sijoitusaste Kohdemarkkinaan sijoitetaan sijoitustoiminnan aikana sijoituskorin Lähtöhetken arvosta (Lähtöarvosta) osuus joka Puskurin mukaisesti vastaa Sijoituskorin osuuden suhteellisen arvon ja Muutostekijän summaa kerrottuna Tavoitepainokertoimella seuraavasti: Sijoitusaste = Tavoitepainokerroin * Max [Sijoituskorin osuuden suhteellinen arvo + Muutostekijä, 0], missä Muutostekijä käy ilmi taulukosta 1, Sijoituskorin Osuuden Suhteellinen Arvo = (Sijoituskorin osuuden arvo) / (Sijoituskorin osuuden Lähtöarvo) x 100 %, Markkinatilanteesta riippuen Vakuutusyhtiö tarkastelee Muutostekijän määrittämisessä Puskuria +/- 5 prosenttiyksikön tarkkuudella taulukossa esitetyistä luvuista. Vakuutusyhtiöllä on kuitenkin aina oikeus poiketa taulukon mukaiseen Puskuriin perustuvan Muutostekijän käyttämisestä sekä laskennallisesta Sijoitusasteesta sijoituskorin arvon suojaamiseksi mikäli se on Vakuutusyhtiön näkemyksen mukaan perusteltua markkinatilanteesta johtuen. Mikäli Kohdemarkkinan sijoitusten markkina-arvot laskevat nopeasti, korin Sijoitusaste voi nollaantua. Tällaisessa tilanteessa sijoituskorin varoja ei ole lainkaan sijoitettuna Kohdemarkkinaan, eikä vakuutuksenottaja voi hyötyä Kohdemarkkinan mahdollisesta tulevasta tuotosta. LUKUARVOESIMERKKI SIJOITUSAS- TEEN LASKEMISESTA Oletetaan, että Tavoitepainokerroin = 1 Sijoituskorin Osuuden Suhteellinen Arvo = 103 % Sijoituskorin Suojausarvo = 89 % Puskurin viimeisin arvo on yli 15 %. Tästä johtuu, että Puskuri = Sijoituskorin osuuden suhteellinen arvo Suojausarvo = 103 % - 89 % = 14 %. Tällöin taulukon 1 mukaisesti Muutostekijä = -25 % Sijoitusaste = Tavoitepainokerroin * Max [ Sijoituskorin osuuden suhteellinen arvo + Muutostekijä, 0] = 1 * Max [103 % - 25 %, 0] = 78 %.
4 4/8 Taulukko 1. Puskuritaulukko. Puskurin ylitys-/alitustason ja Muutostekijän välinen riippuvuus. Puskurin ylitys-/alitustaso (% Lähtöarvosta) Muutostekijä (% Lähtöarvosta) TUOTTO-OSAN KOHDEMARKKI- NA-ALLOKAATIO Tuottokomponenttien tavoiteallokaatio-osuudet Kohdemarkkinaan tehtävästä sijoituksesta ovat seuraavat: Fortum Oyj 20 %, Neste Oil Oyj 20 %, Nokia Oyj 20 %, Outokumpu Oyj 20 % ja TeliaSonera AB 20 %. Tavoiteallokaatio-osuuksiin pyritään pääsemään siihen mennessä, kun Tavoitepainokerroin nousee arvoon yksi. Tuottokomponenttien allokaatio suhteessa korin Lähtöarvoon ja korin viitteelliseen arvoon muuttuu komponenttien markkinakehitysten mukaisesti ja riippuu siitä miten Tavoitepainokerroin nostetaan arvoon yksi (1, välillä 0-1) Sijoitusajan alussa. Vakuutusyhtiöllä on oikeus poiketa tästä kehityksestä kunkin komponentin osalta tavoiteallokaatio-osuutta vastaavalla osuudella Lähtöarvosta. Varsinaisen Kohdemarkkinaan tehtävän sijoituksen suhteellinen ja rahamääräinen suuruus määräytyy yllä kuvatun Sijoitusasteen ja näiden sääntöjen mukaisesti (mukaan lukien Tavoitepainokerroin). 5. SIJOITUSKORIN PÄÄOMAA SUO- JAAVA OSA Arvonsuojayhtiöllä tarkoitetaan joko Nordea Bank AB (publ) tai Danske Bank A/S -yhtiötä tai niiden tytäryhtiöitä (Arvonsuojayhtiö). Sijoituskorin Pääomasuojan toteuttamiseksi sijoituskorin varoja voidaan allokoida Arvonsuojayhtiön liikkeelle laskemiin arvopapereihin, muihin korkoinstrumentteihin taikka luottojohdannaisiin, joiden viiteyhtiönä on kyseinen Arvonsuojayhtiö. Vakuutusyhtiö päättää itsenäisesti jaetaanko Pääomasuoja yhteen tai useampaan tällaiseen sijoitusvälineeseen. Sijoituskorin suojatun pääoman osalta sijoittaja kantaa Arvonsuojayhtiön luottoriskin. Tämä tarkoittaa sitä, että sijoittajalla on riski menettää sijoituksen pääoma joko kokonaan tai osittain, mikäli Arvonsuojayhtiön tai luottojohdannaisvastapuolen luottoriski toteutuu. Tällöin sijoittajalla on riski menettää sijoituksen pääoma joko kokonaan tai osittain siltä osin kuin Pääomasuoja on sidottu Arvonsuojayhtiön sijoitusvälineisiin tai luottojohdannaissopimuksiin. Pääomasuojaosan laskennallisen arvon osalta koriin voidaan tehdä Vakuutusyhtiön näkemyksen mukaan korkoriskisuojaus, jonka arvonmuutos lasketaan sijoituskorin arvoon, mikäli suojaus on toteutettu. Pääomasuojan toteuttamiseen tähtääviä sijoituksia voidaan tehdä jo korin Myyntiaikana. Myyntiaikana mahdollisesti tehtyjen pääomasuojasijoitusten arvonmuutos lasketaan korin arvoon Sijoitusajan alusta lähtien. 6. TUOTTO-OSAN JA PÄÄ- OMASUOJAOSAN JOHDANNAIS- VASTAPUOLET Kori voi käyttää johdannaisia sekä tuoton hankintaan että suojautumiseen. Sekä tuotto-osan että pääomasuojaosan johdannaisvastapuoleksi hyväksytään Sampo Oyj, sen tytäryhtiö tai sellainen OECD-valtiossa toimiva finanssilaitos, jolla, tai jonka emoyhtiöllä tai sen kanssa samaan konserniin kuuluvalla yhtiöllä, on luottoluokitus, joka myyntiajan alussa tai suojauksen tekohetkellä on vähintään A- (S&P-luokitusjärjestelmä tai jonkun muun luokitusjärjestelmän lähinnä vastaava luokitus). Vakuutuksenottaja kantaa sekä tuotto-osan että Pääomasuojan osalta mahdolliseen johdannaisvastapuoleen liittyvän vastapuoliriskin. Tämä tarkoittaa sitä, että sijoittajalla on riski tuoton ja/tai Pääomasuojan menetyksestä kokonaan tai osittain, mikäli mahdollinen johdannaisvastapuoli tulee maksukyvyttömäksi ennen sijoituksen lunastusta, vaikka Kohdemarkkinan kehitys ei sitä edellyttäisi, tai Pääomasuojaan liittyvää Arvonsuojayhtiötä koskeva luottoriski ei olisi toteutunut. 7. SIJOITUSKORIN OSUUDEN LÄH- TÖARVON SUOJAUS ELI PÄÄ- OMASUOJA Sijoituskoriin Myyntiaikana tehdyillä sijoituksilla on Arvonsuojayhtiön luottoriskiin sidottu suojaus (Pääomasuoja), joka on suuruudeltaan 95 % sijoituskorin Lähtöarvosta (Pääomasuojataso). Pääomasuoja ei siis koske Lähtöarvoa kokonaan (100 %), vaan 95 prosenttia Lähtöarvosta. Sijoituskorin Myyntiaikana annettujen osuuksien Pääomasuoja on Pääomasuojatason suuruinen osuus Lähtöarvosta. Pääomasuoja on voimassa vain Pääomasuoja-aikana tehdyille lunastuksille. Luottoriskiin sidottu suojaus eli Pääomasuoja tarkoittaa, että vakuutuksenottaja kantaa Pääomasuojan toteuttamiseksi tarvittaviin korkosijoituksiin liittyvät luotto- ja vastapuoliriskit ja erityisesti riskin Arvonsuojayhtiön liikkeelle laskemien arvopapereiden tai muiden korkosijoitusten arvon alentumisesta, joka voi johtua muun muassa Arvonsuojayhtiön maksukyvyttömyydestä tai maksuvaikeuksista johtuvasta luottovastuutapahtumasta, esimerkiksi joukkolainan suoritusten merkittävästä maksuviivästyksestä taikka sen velkojen uudelleenjärjestelystä. Mikäli Pääomasuoja on toteutettu Arvonsuojayhtiön luottoriskiin sidotulla luottojohdannaissijoitusvälineellä, vakuutuksenottaja kantaa myös riskin luottojohdannaisvastapuolen maksukyvyttömyydestä (vastapuoliriski). Mikäli Arvonsuojayhtiön, luottojohdannaisvastapuolen ja Pääomasuojan toteuttamiseksi tarvittavien muiden korkosijoitusten luotto- ja/tai vastapuoliriski ei toteudu, sijoituskorin
5 5/8 osuuden arvo on Pääomasuoja-aikana vähintään 95 prosenttia Lähtöarvosta, eli 95,00 euroa, Kohdemarkkinan mahdollisesta negatiivisesta kehityksestä huolimatta. Mikäli Arvonsuojayhtiön luottoriski ja/tai luotto- tai korkojohdannaisvastapuolen vastapuoliriski toteutuu ennen Pääomasuoja-ajan alkamista, sijoittajat voivat menettää sijoittamansa pääoman joko kokonaan tai osittain siltä osin kuin Pääomasuoja on sidottu luottovastuutapahtuman kohteena olevaan Arvonsuojayhtiöön ja/tai luotto- tai korkojohdannaiseen. Sijoituskorin pääoman suojaus on voimassa vain Pääomasuoja-aikana tehtäville lunastuksille. Jos sijoituskorin osuus lunastetaan ennen Pääomasuoja-aikaa, osuuden arvolla ei ole suojausta ja sen hinta määräytyy sijoituskorin osuuden lunastushinnan ja korin tekemien suojausten purkukustannusten mukaisesti. Pääomasuoja koskee vain Pääomasuojatasoa sijoituskorin osuuden Lähtöarvosta, ei vakuutusta tai siihen mahdollisesti liitettyjä muita sijoituskohteita. Suojaus ei kata vakuutuksen kuluja vaan ainoastaan Pääomasuojatason sijoituskorin osuuksien Lähtöarvosta. Jos sijoituskorin toiminta-aikana toteutetaan Arvonsuojayhtiötä koskeva järjestely tai toimenpide, kuten esimerkiksi sen liikkeeseen laskeman arvopaperin poistaminen arvopaperipörssistä, osakkeen jako (ns. splittaus), rahastoanti, uusmerkintä, arvopapereihin oikeuttavan instrumentin liikkeeseenlasku, yritystoiminnan lopettaminen, julkinen ostotarjous, sulautuminen, jakautuminen, kansallistaminen, konkurssi tai muu tapahtuma, tai jos sen liikkeelle laskemien arvopapereiden likviditeetti arvopaperipörssissä tai muussa markkinapaikassa vähenee ja tällaisella järjestelyllä, toimenpiteellä tai tapahtumalla on Vakuutusyhtiön arvion mukaan vaikutus Arvonsuojayhtiön liikkeelle laskemien arvopapereiden arvoon ja/tai Pääomasuojaan, Vakuutusyhtiö voi, ilman vakuutuksenottajien suostumusta muuttaa suojausta siten, että Pääomasuoja-aikana nostettavat varat suojataan luottoriskillä, joka muutoshetkellä vastaa sijoitusta Arvonsuojayhtiön seuraajan tai seuraajien taikka luottoriskiltään vastaavan tai vastaavien yhtiöiden luottoriskiin. Vakuutusyhtiöllä ei ole kuitenkaan velvollisuutta tehdä muutoksia suojaukseen. Suojausta ei anneta vakuutukselle vaan Pääomasuojatasolle sijoituksen Lähtöarvosta. Arvonsuojayhtiö ei anna suojausta itse, vaan suojaus perustuu Arvonsuojayhtiön liikkeeseen laskemiin tai siihen kohdistuviin korkosijoituksiin tai Arvonsuojayhtiön luottoriskiin sidottuihin johdannaissopimuksiin. Vakuutusyhtiö voi käyttää pääoman suojaukseen myös alle 12 kuukauden mittaisia Suomessa kiinteässä toimipaikassa toimivaan rahalaitokseen tehtäviä rahamarkkinasijoituksia, joiden osalta sijoittajalla on kyseiseen rahalaitokseen liittyvä luottoriski. Vakuutusyhtiö ei itse vastaa sijoituskorin arvon alentumisesta eikä anna takuuta sijoituskorin arvon säilymisestä. 8. SIJOITUSKORIN RISKIKUVA Sijoituskorissa on keskisuuri tuottoriski ja pieni pääomariski. Sijoituskorin tuoton muodostamiseen tähtääviä sijoituksia ja niihin liittyvää vastapuoliriskiä on kuvattu edellä kohdassa 3 Sijoituskorin sijoitusstrategia ja kohdassa 6 Tuotto-osan ja pääomasuojaosan johdannaisvastapuolet. Sijoituskorissa on edellä kuvatun kaltainen Arvonsuojayhtiön luottoriskiin perustuva pääoman suojaus ja Pääomasuojaan liittyviä riskejä. Pääomasuoja koskee vain Pääomasuojatasoa sijoituksen Lähtöarvosta, ei sijoituksen tuottoa. Muun muassa osake- ja valuuttamarkkinoiden sekä korkojen muutokset heijastuvat korin arvoon, joka voi vaihdella lyhyellä aikavälillä voimakkaastikin. Sijoittajat saattavat menettää sijoituskoriin sijoittamiaan varoja osittain tai kokonaan, jos varoja lunastetaan tai siirretään muulloin kuin Pääomasuoja-aikana, tai jos Arvonsuojayhtiötä tai jonkin johdannaissopimuksen vastapuolta kohtaa luottovastuutapahtuma (eli maksukyvyttömyys, maksuviivästys taikka sen velkojen uudelleenjärjestely taikka esimerkiksi luottovastuutapahtumasta johtuva Arvonsuojayhtiön liikkeelle laskemien arvopapereiden arvon alentuminen tai muu vastaava tapahtuma) kuten edempänä on kuvattu. Sijoittaja voi menettää myös Pääomasuoja-aikana tapahtuvan lunastuksen kohdalla ja ilman luottovastuutapahtumaa sijoituskoriin sijoittamistaan varoista 5 prosenttia, mikä vastaa Lähtöarvosta sitä osuutta, jolla ei ole Pääomasuojaa, eli Myyntihinnan ja Pääomasuojatason erotusta. Sijoituskori ei ole sijoittajien korvausrahaston tai talletussuojarahaston piirissä. 9. SIJOITTAJAKOHDERYHMÄ Sijoituskori sopii sekä aloittelevalle että kokeneelle sijoittajalle, joka tavoittelee hyvin hajautettua ja korkosijoituksia parempaa tuottoa pääomaa suojaavasti. 10. SIJOITUSKORIN PALKKIOT JA KULUT Sijoituskorin sijoituksiin liittyvät kulut, kuten kaupankäyntikulut sekä mahdolliset verot ja muut julkisoikeudelliset maksut vähennetään päivittäin sijoituskorin arvosta osuuden arvoa laskettaessa eikä niitä veloiteta erikseen vakuutuksenottajalta. Sijoituskohteena mahdollisesti olevista sijoitusrahastoista ja muista sijoituskohteista veloitetaan niiden perimät palkkiot, jotka otetaan niin ikään huomioon arvon laskennassa. Vakuutusyhtiölle syntyy tyypillisesti ansaintaa sijoituskorin Lähtöhetken merkintähinnan ja sijoitusten kokonaisarvon mahdollisesta erosta. Ansainta liittyy Vakuutusyhtiön kantamaan riskiin eikä se vaikuta korin sääntöjen mukaiseen tulemaan. Vakuutusyhtiön ansainta on tyypillisesti noin 0,9 % p.a. Sijoituskorin Lähtöarvosta. Vakuutusyhtiölle voi syntyä ansaintaa myös sijoituskoriin kohdistuviin lunastuksiin liittyvistä jälkimarkkinakaupoista. Vakuutusyhtiö pyrkii siihen, että pitkällä aikavälillä kaikki strukturoidut sijoitukset huomioiden annettujen lunastushintojen pohjalta laskennallinen ansainta olisi positiivinen mutta alle 1% sijoitusten arvosta. Kauppakohtaista ansaintaa ei voida määritellä etukäteen. 11. SIJOITUSKORIN ARVON LASKE- MINEN Sijoituskorin viitteellinen arvo lasketaan vähentämällä sijoituskorin varoista sijoituskoria koskevat velat, kuten sijoituksiin liittyvät kulut ja vakuutusyhtiön ansainta. Vakuutusyhtiö määrittää sijoituskorin sisältämien sijoitus-
6 6/8 kohteiden arvon. Sijoituskorin osuuden viitteellinen arvo lasketaan jakamalla sijoituskorin arvo liikkeellä olevien sijoituskorin osuuksien lukumäärällä. Sijoituskorin osuuden arvo voidaan jakaa murto-osiin. Yksi sijoituskorin osuus muodostuu kymmenestä tuhannesta (10 000) yhtä suuresta murto-osasta. Sijoituskorin osuudelle lasketaan viitteellinen arvo kunakin sellaisena päivänä, jolloin talletuspankit ovat Suomessa yleisesti avoinna. Sijoituskorin sijoituksiin mahdollisesti kohdistuvista muutoksista, markkinahäiriöistä tai muusta vastaavista syistä johtuen Vakuutusyhtiö voi keskeyttää arvonlaskennan siihen saakka kunnes arvonlaskenta voidaan normaalisti toteuttaa. 12. SIJOITUSKORIN SIJOITUKSIA KOSKEVAT MUUTOKSET Jos sijoitusaikana toteutetaan sijoituskorissa olevaan sijoitukseen tai sijoituksen (kuten valuuttaan, osakkeeseen, jalometalliin tai osakkeen tai muun sijoitusvälineen) liikkeeseen laskeneeseen yhtiöön liittyvä järjestely tai toimenpide, kuten esimerkiksi osakkeen poistaminen arvopaperipörssistä, osakkeen jako (ns. splittaus), rahastoanti, uusmerkintä, arvopapereihin oikeuttavan instrumentin liikkeeseenlasku, lopettaminen, julkinen ostotarjous, sulautuminen, jakautuminen, kansallistaminen, konkurssi tai muu tapahtuma tai jos kyseisen sijoituksen toteuttavan sijoitusvälineen likviditeetti arvopaperipörssissä tai muussa markkinassa tai markkinapaikassa vähenee ja tällaisella järjestelyllä, toimenpiteellä tai tapahtumalla on Vakuutusyhtiön arvion mukaan vaikutusta sijoituksen arvoon, Vakuutusyhtiö voi, ilman vakuutuksenottajien suostumusta, muuttaa arvonlaskentaa ja tehdä muutoksia sijoituskorin sijoituksiin kyseisen muutoksen johdosta. Vakuutusyhtiöllä on lisäksi oikeus tehdä muutoksia tuottoosan yhtiöihin, esimerkiksi korvata yksi tai useampi yhtiö jollain toisella yhtiöllä tai yhtiöillä, mikäli vakuutusyhtiön näkemyksen mukaan kyseisen yhtiön tila ja sen arvonkehitys on olennaisesti ja muuten kuin lyhytaikaisesti heikentynyt. Sijoituskorin johdannaissopimusten ehtoja voidaan joutua muuttamaan tai niiden voimassaolo voi päättyä mm. sen vuoksi, että yhteen tai useampaan johdannaissopimukseen sovellettava laki, viranomaismääräys tai -käytäntö tai muu johdannaissopimukseen vaikuttava tekijä muuttuu Sijoitusaikana siten, että johdannaissopimuksen ehdot muuttuvat tai johdannaissopimus päätetään ennenaikaisesti. Vakuutusyhtiö on oikeutettu tekemään johdannaissopimuksen ehtojen soveltamisesta, muuttumisesta tai ennenaikaisesta päättymisestä johtuvat tarpeelliset muutokset Kohdemarkkinan arvonlaskentaan, Pääomasuojaan, korin sijoituksiin ja muihin ehtoihin. Johdannaissopimusten ehtojen muuttumisesta tai soveltamisesta johtuen myös Sijoitusaikaa voidaan pidentää johdannaissopimuksen päättymisajan muuttumisen vuoksi. Edellä mainitut muutokset voivat vaikuttaa muun muassa sijoitusten arvoihin, Pääomasuojaan, Kohdemarkkinan tuoton kertymiseen, sijoituskorin koostumukseen ja sijoitusten määrään sekä muihin arvonlaskentaa koskeviin seikkoihin. Muutos voi tarkoittaa myös sitä, että sijoitus korvataan toisella sijoituksella tai -sijoituksilla. Vakuutusyhtiöllä ei ole kuitenkaan velvollisuutta korvata sijoitusta. 13. SIJOITUSKORIN OSUUKSIEN MERKINTÄ, LUNASTUS JA NIIHIN LIITTYVÄT RAJOITUKSET Sijoituskorin myyntiaika on määritelty edellä sijoituskorin Keskeiset ehdot -taulukossa. Vakuutusyhtiöllä on oikeus jatkaa myyntiaikaa. Vakuutusyhtiöllä on oikeus olla hyväksymättä sijoituskoriin tehtäviä merkintöjä. Vakuutuksenottajalla on oikeus nostaa sijoituskorissa olevat säästönsä vakuutusehtojen ja korin sääntöjen mukaisesti. Sijoituskorin Pääomasuoja on voimassa sijoituksille, jotka on tehty Myyntiaikana ja jotka nostetaan Pääomasuoja-aikana. Muina ajankohtina lunastushinta määräytyy sijoituskorin osuuden sen hetkisen lunastushinnan mukaisesti. Lunastushinnan määrittää vakuutusyhtiö saatavilla olevan markkinainformaation pohjalta ottaen huomioon muun muassa markkinanäkemyksen, markkinatasapainotiedot, hinnanantajan position sekä lunastuksen suhteellinen koon. Vakuutusyhtiöllä on oikeus rajoittaa sijoituskorin osuuksien lunastuksia tai merkintöjä, mikäli rajoitus katsotaan tarpeelliseksi muiden vakuutuksenottajien etujen suojelemiseksi. Tällainen tilanne voi aiheutua esimerkiksi Arvonsuojayhtiön luottoriskin tai johdannaissopimuksen vastapuoliriskin toteutuessa tai markkinahäiriön vuoksi, mistä johtuen sijoitusten arvostamista ja sijoituskorin arvonlaskentaa ei voida luotettavasti toteuttaa. 14. SIJOITUSKORIN PÄÄTTYMINEN Vakuutuksenottajalla on oikeus nostaa tai siirtää sijoituskoriin sidottuja säästöjä jo ennen sijoituskorin eräpäivää. Tällöin Pääomasuoja ei ole voimassa. Sijoituskori lopettaa varsinaisen sijoittamisen Kohdemarkkinaan Päätöshetkellä, minkä jälkeen korin varat sijoitetaan rahamarkkinasijoituksiin. Sijoituskorin toiminta loppuu kokonaan Päättymispäivänä. Sijoituskorin osuuden arvon suojaus on voimassa Pääomasuoja-aikana. Vakuutusyhtiöllä on oikeus lopettaa sijoituskori ennenaikaisesti lainsäädännön muutoksen, Arvonsuojayhtiön luottoriskin tai johdannaissopimuksen vastapuoliriskin toteutumisen, sijoituskorin sijoituksiin tai niiden liikkeellelaskijoihin kohdistuneiden järjestelyiden tai muutosten tai muun merkittävän syyn vuoksi ennen sijoituskorin alkuperäistä Päättymispäivää (Ennenaikainen Päättymispäivä). Tällöin sijoituskoriin sidotut vakuutussäästöt siirretään Ennenaikaisen Päättymispäivän lunastushinnalla muihin sijoituskohteisiin. Mikäli Ennenaikainen Päättymispäivä tai sen aiheuttanut tapahtuma on toteutunut ennen Pääomasuoja-ajan alkamista, Pääomasuoja ei ole voimassa. Sijoituskorin toiminnan päättyessä vakuutuksenottajan tulee ilmoittaa, Vakuutusyhtiön hänelle asettamassa kohtuullisessa määräajassa, minkä sijoituskohteen arvonkehitykseen hän haluaa säästönsä sidottavan. Ellei vakuutuksenottaja näin toimi, Vakuutusyhtiöllä on oikeus siirtää koriin sidotut vakuutussäästöt valitsemiinsa muihin sijoituskohteisiin lunastushintaan.
7 7/8 15. SIJOITUSKORIN JA SEN OSUUK- SIEN OMISTAMINEN JA OIKEU- DET NIIHIN Vakuutuksenottajalla tai edunsaajilla ei ole omistus- tai muita oikeuksia vakuutukseen liitettyyn sijoituskoriin tai sen osuuksiin. Vakuutukseen liitetyn korin osuuksien omistusoikeus kuuluu Vakuutusyhtiölle. Vakuutusyhtiöllä on aina oikeus realisoida sijoituskorin sijoitukset parhaaksi katsomallaan tavalla, eikä se ole velvollinen esimerkiksi pidättymään sijoitusten realisoinneista markkinoilla Arvonsuojayhtiön tai johdannaisvastapuolen konkurssiprosessin vuoksi. 16. SIJOITUSKORIA KOSKEVAT MUUTOKSET Vakuutusyhtiöllä on oikeus tehdä muutoksia sijoituskorin sijoituksiin ja vaihtaa suojauksen Arvonsuojayhtiötä, tuotto-osan sijoituskohteena käytettäviä sijoitusvälineitä ja salkunhoitajaa sekä tehdä muita muutoksia sijoituskorin sääntöihin esimerkiksi lainsäädännön, viranomaismääräysten tai markkinatilanteiden muutoksista johtuen. Vakuutusyhtiöllä on oikeus peruuttaa sijoituskori, mikäli yhteenlaskettu merkintämäärä Myyntiaikana jää vähäiseksi. Vakuutusyhtiöllä on oikeus painavasta syystä lopettaa Sijoituskori kokonaan ennen Päättymispäivää. 17. SIJOITUSKOHTEEN VAKUUTUS- KIRJALAINAUS Vakuutuskirjalainauksen velkakirjan ja yleisten ehtojen mukainen vakuusarvoraja on tässä kohteessa 1,05 x (lainan määrä + kertyneet mutta maksamattomat korot). 18. VEROT JA VIRANOMAISMAKSUT Mikäli lain tai viranomaisen antaman määräyksen nojalla sijoituskoriin tai siinä oleviin sijoituksiin kohdistuu suoraan tai välillisesti veroja tai muita viranomaisen määräämiä maksuja, jotka tulevat Vakuutusyhtiön maksettavaksi, on Vakuutusyhtiöllä oikeus tehdä vastaavan suuruinen veloitus sijoituskorista. 19. MÄÄRÄPÄIVÄT Mikäli jokin näissä säännöissä mainittu määräpäivä ei ole pankkipäivä, katsotaan kyseiseksi määräpäiväksi sitä seuraava pankkipäivä edellyttäen, että tämä pankkipäivä on saman kalenterikuukauden puolella, muussa tapauksessa määräpäiväksi katsotaan alkuperäistä määräpäivää edeltävä pankkipäivä. Markkinahäiriöistä tai muista olosuhteista, tapahtumista tai syistä johtuen Vakuutusyhtiö voi määrittää määräpäiväksi edellä mainitun säännön mukaisesta tai alkuperäisestä määräpäivästä poikkeavan päivän. Mikäli Vakuutusyhtiö on jatkanut Myyntiaikaa, määrittää se uudet, Myyntiajan pidentämistä vastaavat määräpäivät sijoituskorille. 20. SIJOITUSKORIIN LIITTYVIÄ RIS- KEJÄ MARKKINARISKI Sijoituskohteisiin vaikuttaa markkinariski eli riski, joka tulee yleisen taloudellisen kehityksen kautta, toisin sanoen tekijöistä, jotka vaikuttavat laajasti markkinoilla toimivien yritysten tuloksentekokykyyn ja/tai siihen, että sijoituksen arvo muuttuu talousnäkymien muutoksen seurauksena. TUOTTORISKI Sijoituskorin arvonkehitys riippuu Kohdemarkkinan arvonkehityksestä, joka voi vaihdella Sijoitusaikana. Kohdemarkkinan arvonkehityksestä ei voi antaa takuuta. Sijoitusten historiallinen kehitys ei takaa niiden tuottoa tulevaisuudessa. Sijoitus sijoituskoriin ei ole sama asia kuin sijoitus suoraan Kohdemarkkinaan. Sijoittaja ei välttämättä hyödy suoraan osakkeille tai osakeindekseihin sisältyville osakkeille maksettavista osingoista. KORKORISKI Korkoriski aiheutuu siitä, että sijoituskorin arvo muuttuu markkinakorkojen muutosten seurauksena. Korkoriski voi toteutua, mikäli sijoittaja nostaa säästönsä sijoituskorista ennen sijoituskorin erääntymistä. Muiden tekijöiden pysyessä ennallaan, korkotason nousu sijoitusaikana laskee Pääomasuojaosan arvoa ja korkotason lasku puolestaan nostaa sitä. LUOTTORISKI Luottoriskillä tarkoitetaan menetystä tai taloudellisen aseman heikentymistä, joka johtuu siitä, että arvopaperin liikkeeseenlaskija tai muu velallinen ei vastaa sitoumuksistaan. Luottoriski koskee erityisesti korkosijoituksia ja osakesijoituksia. Sijoittajalla on riski sijoituksen menetyksestä kokonaan tai osittain luottoriskin toteutuessa. VASTAPUOLIRISKI Vastapuoliriski syntyy rahoitus- tai johdannaissopimuksen toisesta osapuolesta ja toteutuu mikäli vastapuoli ei pysty tai halua täyttää velvoitteitaan. Vastapuoliriskin toteutuessa vastapuolen kanssa solmitun sopimuksen markkina-arvo on alttiina riskille. Sijoittajalla on riski tuoton menetyksestä kokonaan tai osittain, mikäli vastapuoliriski toteutuu johdannaisvastapuolen maksukyvyttömyyden takia ennen sijoituksen lunastusta. VALUUTTAKURSSIRISKI Mikäli sijoituskohteet sisältävät muita kuin euromääräisiä sijoituksia, valuuttakurssien muutokset saattavat vaikuttaa sijoituskohteen arvonkehitykseen. JÄLKIMARKKINARISKI Sijoitus sijoituskoriin on suositeltavaa vain, jos sijoittaja voi pitää sijoituksensa korissa sen päättymiseen saakka. Ennenaikainen lunastaminen tapahtuu sen hetkiseen lunastushintaan, joka voi olla merkittävästi alempi kuin sijoitettu pääoma. Markkinahäiriöstä johtuen sijoituskorista tehtäviä lunastuksia voidaan joutua rajoittamaan. LIKVIDITEETTIRISKI Markkinoiden likviditeettiriskillä tarkoitetaan sitä, että sijoituksia ei pystytä tai ei helposti voida realisoida tai kattaa vallitsevaan markkinahintaan, tai että sijoituksille ei saada määriteltyä arvoa, koska markkinoilla ei ole riittävästi syvyyttä tai markkinat eivät toimi jonkin häiriön takia. Markkinahäiriön seurauksena sijoitusten arvo voidaan joutua määrittelemään poikkeavana ajankohtana poikkeavalla tavalla.
8 8/8 21. SIJOITUSSIDONNAISIIN VAKUU- TUKSIIN LIITTYVIÄ RISKEJÄ JA HUOMAUTUKSIA Sijoitustoimintaan liittyy aina riskejä. Sijoitussidonnaisten vakuutusten ja kapitalisaatiosopimusten arvonkehitys perustuu vakuutuksenottajan valitsemien sijoituskohteiden, kuten esimerkiksi sijoituskorien, sijoitusrahastojen, indeksien, valuuttojen, hyödykkeiden tai osakkeiden arvonkehitykseen. Sijoituskohteiden arvo voi nousta tai laskea ja vakuutuksenottajalla on riski omien sijoituspäätöstensä taloudellisista seuraamuksista ja vakuutussäästöjen menettämisestä. Vakuutuksenottajan tulee huomioida, että sijoituskohteen historiallinen kehitys ei ole tae tulevasta tuotosta. Sijoituskori ei ole sijoittajien korvausrahaston tai talletussuojarahaston piirissä. Vakuutuksenottaja päättää itsenäisesti sijoituskohteiden valinnasta omien sijoitustavoitteidensa mukaisesti ja kantaa riskin vakuutussäästöjen arvon alenemisesta tai menettämisestä. Mandatum Henkivakuutusosakeyhtiö tai sen asiamiehet eivät vastaa sijoituskohteiden arvonkehityksestä eivätkä vakuutukseen liitettyjen sijoituskohteiden valinnasta. Vakuutusyhtiö voi vaihtaa vakuutukseen valittavissa olevia sijoituskohteita tai sijoituskohdevalintoja hallinnoivia varainhoitajia vakuutuksen voimassaoloaikana. Sijoituskohteita ja muuta sijoittamista koskevat tiedot on annettu vain tiedonantotarkoituksessa eikä annettuja tietoja voida pitää suosituksena merkitä, pitää tai vaihtaa tiettyjä sijoituskohteita tai tehdä muita vakuutuksen arvonkehitykseen vaikuttavia toimenpiteitä. Vakuutuksenottajan tulee huolellisesti perehtyä vakuutuksen ja sijoituskohteiden ehtoihin, hinnastoihin, tuoteselosteisiin ja esitteisiin ennen vakuutuksen ottamista, vakuutukseen tehtäviä muutoksia tai sijoituskohteiden valitsemista tai muuttamista. Lainsäädännön, muiden säännösten ja viranomaisten menettelytapojen muutoksilla tai tuomioistuimien päätöksillä voi olla vaikutusta Mandatum Henkivakuutusosakeyhtiön liiketoimintaan, taloudelliseen asemaan ja sen toiminnan tuloksiin. Lisäksi sijoittaja kantaa riskin verotusta koskevien muutosten vaikutuksista vakuutussopimuksiin. Vakuutuksen tai kapitalisaatiosopimuksen myöntää Mandatum Henkivakuutusosakeyhtiö Postiosoite PL 627, Helsinki Rekisteröity kotipaikka ja osoite Bulevardi 56, Helsinki Y-tunnus